Primii utilizatori, dezamăgiți de Microsoft Surface Duo. Ce defect are telefonul.
Primii utilizatori care au cumpărat Microsoft Surface Duo se plâng de un defect. Telefonul care costă 1.400 de dolari are o crăpătură lângă portul USB. Samsung și Apple au avut probleme în trecut cu Note 7 sau iPhone 6.
Vrei telefoane inteligente de top și ești gata să plătești, dar ai grijă să nu te păcălești. Nu este ceva neobișnuit să dai peste 1.400 de dolari pe un smartphone. Așa că ultimul lucru la care te aștepți este să aibă defecte. Primul telefon pliabil Microsoft dezamăgește însă. Primii cumpărători au prins un lot cu defecte: o crăpătură apărută lângă portul USB. Asta se întâmplă pentru că smart-phone-ul este făcut din materiale pur și simplu inacceptabile la acest preț. Problemele Microsoft Duo aduc aminte că și alți giganți IT s-au făcut de râs. Samsung vrea să uite de modelul Note 7 care exploda, în timp ce Apple a comis-o cu iPhone 6, care se îndoia pur și simplu în buzunar.